13. pielikums
(datums) līgumam Nr. _________ 
“Par valsts pētījumu programmas
“Sabiedrības veselība” projekta īstenošanu”


	SATURISKAIS PĀRSKATS
Izveidošanas datums _________________________


	Projekta nosaukums

	Izpildes termiņš
	no
	
	līdz
	

	Projekta vadītājs (vārds, uzvārds): 



1. Informācija par projekta īstenošanas progresu
Kopsavilkums (līdz 600 zīmēm):
Īsumā aprakstīt projekta ieviešanas gaitu, galvenās atziņas, galvenos pasākumus u.tml. Kopsavilkumam jābūt izmantojamam publicitātei, piemēram, ievietošanai Latvijas Zinātnes padomes tīmekļvietnē.
Projekta tematiskā uzdevuma izpilde (līdz 10 000 zīmēm):
Izpildes aprakstu veidot, norādot konkrētas darbības, izpildot Ministru kabineta 2026. gada 18. jūnija rīkojumu Nr. 366 “Par valsts pētījumu programmu “Sabiedrības veselība”(turpmāk – MK rīkojums).
Programmas virsmērķis – uzlabot Latvijas iedzīvotāju veselību, pagarinot veselīgi nodzīvota mūža ilgumu, novēršot priekšlaicīgu mirstību un mazinot nevienlīdzību veselības jomā, kā arī uzlabot veselības aprūpes pakalpojumu kvalitāti un pieejamību.
Programmas mērķis – radīt jaunas zināšanas un risinājumus slimību profilakses un veselības aprūpes sistēmas efektivitātes un noturībspējas stiprināšanai.
Lai sasniegtu programmas mērķi, MK rīkojuma 6. punktā un nolikuma 5. punktā noteikti šādi programmas uzdevumi, apakšuzdevumi un pētījuma jautājumi: 
1. attīstīt jaunas zināšanas un risinājumus veselīga uztura pieejamības nodrošināšanai Latvijas iedzīvotājiem (tai skaitā pārtikas produktu profilēšanai un marķēšanai):
1.1. veikt Latvijas tirgū esošo pārtikas produktu izvērtējumu atbilstoši PVO uzturvielu profilēšanas modelim, kā arī novērtēt modeļa piemērotību Latvijas pārtikas produktu sortimentam un, balstoties uz gūtajiem secinājumiem, izstrādāt kritērijus pārtikas produktu diferencēšanai, nodrošinot, ka gala rezultāts var būt praktiski pielietojams gan politikas veidotājiem, gan sabiedrībai. Izvērtēt Latvijas iedzīvotāju pārtikas produktu izvēles kritērijus un rīcību ietekmējošos faktorus, tostarp veselīgākas pārtikas izvēli ietekmējošos un ierobežojošos faktorus, kā arī analizēt citās valstīs veiksmīgi ieviestu patērētājiem draudzīgu un ilgtspējīgu pārtikas produktu papildus uzturvērtības marķēšanas shēmu piemērotību ieviešanai Latvijā un atbilstoši iegūtajiem rezultātiem piedāvāt risinājumus Latvijas iedzīvotāju veselīga uztura paradumu veicināšanai;
Pētījuma jautājumi: Kādi ir Latvijas tirgū visplašāk pieejamie pārtikas produkti, produktu grupas? Kāds ir produktu sadalījums atbilstoši PVO uzturvielu profilēšanas modelim Latvijas tirgū kopumā un atsevišķās produktu grupās? Vai un kā PVO izstrādātais uzturvielu profilēšanas modelis būtu izmantojams Latvijā? Kādi ir Latvijas iedzīvotāju pārtikas produktu izvēles kritēriji un rīcību ietekmējošie faktori? Kā dažādās iedzīvotāju grupās atšķiras pārtikas produktu izvēles paradumi un motivācija izvēlēties veselīgākus produktus? Kādas uzturvērtības marķēšanas shēmas, preču zīmes un kvalitātes shēmas šobrīd ir sastopamas Latvijā, un cik lielā mērā patērētāji tās atpazīst, izprot un ņem vērā, veidojot savu pārtikas produktu grozu? Kādi ir piemērotākie risinājumi, kas būtu jāievieš Latvijā (balstoties uz pētījumu rezultātiem), lai veicinātu iedzīvotāju veselīga uztura paradumus?
1.2. izvērtēt fiskālās politikas instrumentu un kompensācijas mehānismu potenciālu Latvijas iedzīvotāju fizisko aktivitāšu un veselīgas pārtikas patēriņa veicināšanai, izvērtēt jau ieviesto instrumentu ietekmi un identificēt instrumentus, kuri būtu visefektīvākie iedzīvotāju veselību ietekmējošo paradumu maiņai un sabiedrības veselības rādītāju uzlabošanai, sniedzot priekšlikumus veselības politikas plānotājiem;
Pētījuma jautājumi: Kāda ir esošo fiskālās politikas instrumentu un kompensācijas mehānismu ietekme uz Latvijas iedzīvotāju uztura un fizisko aktivitāšu paradumiem? Kuri būtu efektīvākie fiskālās politikas instrumenti un kompensācijas mehānismi Latvijas iedzīvotājiem fizisko aktivitāšu un veselīgas pārtikas patēriņa veicināšanai? Kādā veidā šie instrumenti un mehānismi būtu ieviešami Latvijā? Kā, ieviešot šādus instrumentus un mehānismus, mainītos iedzīvotāju veselīga dzīvesveida paradumi?
2. attīstīt jaunas zināšanas un risinājumus  bērnu psihiskās un somatiskās veselības aprūpes pakalpojumu un to pieejamības uzlabošanai:
2.1. sadarbībā ar metodiskās vadības institūcijām īstenota bērna dzīves pirmo 1000 dienu izpēte Latvijā, veicot holistisku izvērtējumu par medicīniskajiem, psiholoģiskajiem un sociālajiem aspektiem, tai skaitā ietverot iedzimto patoloģiju, dzīves apstākļu, dzīvesveida ietekmi uz veselības stāvokli un ilgtermiņa prognozēm. Sniegti priekšlikumi bērnu veselības aprūpes pakalpojumu uzlabošanai Latvijā, tai skaitā datu bērnu veselības aprūpes pieejamības uzlabošanai;
Pētījuma jautājumi: Kādi faktori visvairāk ietekmē bērna attīstību pozitīvi un negatīvi? Ko nepieciešamas uzlabot, lai nodrošinātu labāku veselību un dzīves kvalitāti ilgtermiņā?
2.2. identificēt bērnu veselības rādītājus, kurus nepieciešams monitorēt ilgtermiņā, lai gūtu visaptverošu priekšstatu par bērnu veselības stāvokli Latvijā un īstenotās politikas efektivitāti un mērķtiecīgi plānotu jaunas politikas iniciatīvas;
Pētījuma jautājumi: Vai šobrīd esošie dati ir pietiekoši, lai vispusīgi raksturotu bērnu veselības stāvokli Latvijā? Kādus bērnu veselības rādītājus ir nepieciešams monitorēt ilgtermiņā, lai gūtu visaptverošu priekšstatu par bērnu veselības stāvokli Latvijā un īstenotās politikas efektivitāti un mērķtiecīgi plānotu jaunas politikas iniciatīvas? Vai kādi no apkopotajiem datiem ir lieki un netiek izmantoti tālākai analīzei? Vai kādu datu vākšana šobrīd trūkst, bet tie ir nepieciešami bērnu veselības stāvokļa novērtēšanai un turpmākajām prognozēm? Cik regulāri nepieciešams vākt šos datus?
3. izstrādāt zinātniski pamatotus ieteikumus valsts apmaksātās veselības aprūpes pilnveidei, lai veicinātu izmaksu ziņā efektīvu un kvalitatīvu hronisko slimību diagnostiku un ārstēšanu, kā arī mazinātu hronisko slimību ietekmi uz sabiedrību un veselības aprūpes sistēmu:
3.1. izvērtēt 2. tipa cukura diabēta pacientu veselības aprūpes kvalitāti primārajā un sekundārajā veselības aprūpē un sniegt priekšlikumus 2. tipa cukura diabēta pacientu veselības aprūpes kvalitātes uzlabošanai un efektīvākai valsts budžeta resursu izlietošanai;
3.2. izvērtēt pieejamo valsts apmaksāto veselības aprūpes pakalpojumu grozu Parkinsona slimības diagnostikā un ārstēšanā, tai skaitā ņemot vērā Parkinsona slimības ārstēšanas klīniskās vadlīnijas un pacienta ceļu, un sniegt priekšlikumus tā pilnveidei, lai nodrošinātu efektīvāku valsts budžeta līdzekļu izlietojumu un labāku ārstēšanas rezultātu sasniegšanu;
3.3. izvērtēt pieejamo valsts apmaksāto veselības aprūpes pakalpojumu grozu demences diagnostikā un ārstēšanā, tai skaitā ņemot vērā Alcheimera slimības, vaskulāras demences, Levi ķermenīšu demences un frontotemporālās demences klīniskās vadlīnijas un pacienta ceļu, un sniegt priekšlikumus tā pilnveidei, lai nodrošinātu efektīvāku valsts budžeta līdzekļu izlietojumu un labāku ārstēšanas rezultātu sasniegšanu;
Pētījuma jautājumi 3.1., 3.2. un 3.3. apakšpunktos noteiktajiem apakšuzdevumiem: Vai ārstēšanas kvalitāte ir pietiekama, lai efektīvi sasniegtu ārstēšanas mērķus, nodrošinātu pacientu līdzestību un novērstu komplikāciju rašanos? Vai izmantotās ārstēšanas metodes ir izmaksu efektīvas? Kādas izmaiņas valsts apmaksāto pakalpojumu grozā un pakalpojumu organizācijā vajadzīgas, lai uzlabotu ārstēšanas kvalitāti un kāpēc? Vai piedāvātās izmaiņas sniedz labāku ārstniecības rezultātu? Vai tās ir izmaksu ziņā efektīvākas nekā šobrīd pielietotās? Kāds būs potenciālais ieguvums veselības aprūpes sistēmai un pacientiem, ieviešot piedāvātās izmaiņas?
3.4. izvērtēt plaušu vēža skrīninga efektivitāti un ieviešanas iespējas Latvijā, īstenojot plaušu vēža skrīninga pilotprojektu, kas nodrošina Eiropas Savienības Tehniskā atbalsta instrumenta projekta “Par vēža skrīninga un aprūpes uzlabošanu Latvijā un Luksemburgā” (LLUMINAS) projektā iegūto rezultātu papildināmību, īpaši attiecībā uz plaušu vēža skrīninga izmaksu efektivitātes modelēšanu, datu izmantošanu un rezultātu interpretāciju, nepieļaujot pētījumu darbību un finansējuma dublēšanos.
Pētījuma jautājumi: Kāda ir zemas devas datortomogrāfijas skrīninga efektivitāte plaušu vēža agrīnā diagnostikā Latvijas augsta riska populācijā? Kādi ir optimālie plaušu vēža skrīninga mērķa populācijas atlases kritēriji Latvijas apstākļos? Kādi ir plaušu vēža skrīninga organizatoriskie, tehniskie un cilvēkresursu priekšnosacījumi valsts organizētas skrīninga programmas ieviešanai? Kādi ir skrīninga pilotprojekta diagnostiskie rezultāti, kvalitātes rādītāji un dalībnieku līdzestība? Kādas ir plaušu vēža skrīninga pilotprojekta īstenošanas izmaksas, nepieciešamie veselības aprūpes resursi un iespējamā ietekme uz veselības aprūpes sistēmu? Kā, izmantojot pilotprojektā iegūtos datus un ņemot vērā citu nacionālo un starptautisko projektu, tostarp LLUMINAS, ietvaros pieejamos izmaksu efektivitātes izvērtējuma rezultātus, iespējams novērtēt plaušu vēža skrīninga ieviešanas iespējas Latvijā? Kādi ir uz  pierādījumiem balstīti priekšlikumi valsts organizētas plaušu vēža skrīninga programmas ieviešanai Latvijā?
3.5. izstrādāt pašnāvības riska monitoringa sistēmu pašnāvību riska profilu identificēšanai, izmantojot psiholoģiskās autopsijas metodi, veicot holistisku izvērtējumu un sniedzot rekomendācijas efektīvai politikas īstenošanai un jaunām politikas iniciatīvām;
Pētījuma jautājumi: Kāds ir pašnāvību veikušo cilvēku profils? Kas ir iemesli kādēļ veiktas pašnāvības? Kādas intervences varēja novērst pašnāvības veikšanu? Kādas izmaiņas veicamas valsts apmaksāto pakalpojumu grozā un kāds ir to ekonomiskais izvērtējums šādu intervenču ieviešanai?
4. attīstīt jaunas zināšanas, metodoloģiskās pieejas, metodes un tehnoloģijas Latvijas cilvēku biomonitoringa programmas pilnveidei, tai skaitā cilvēka izcelsmes bioloģisko paraugu kolekcijas resursu izmantošanas paplašināšanai:
4.1. ņemot vērā 2023.–2025. gada valsts pētījumu programmā "Sabiedrības veselība" iegūtos pētījumu rezultātus projektā “Latvijas cilvēka biomonitoringa programmas izveide (HBM4LV)”, izvērtēt esošos paraugu resursus un modernās analītiskās tehnoloģijas, lai, paplašinot mērīto vielu klāstu (tai skaitā mikro un nano plastmasas), iegūtu datus plašākam pārskatam par Latvijas iedzīvotāju ekspozīciju un situācijas vērtēšanai;
Pētījuma jautājumi: Kādi vēl parametri būtu jāmēra? Kādas ir efektīvākās metodes šo parametru noteikšanai? Cik būtiska ir šo parametru noteikšana sabiedrības veselības novērtēšanas kontekstā?
5. attīstīt jaunas zināšanas, metodoloģiskās pieejas un metodes infekcijas pārnēsātāju izplatības monitoringam klimata pārmaiņu ietekmē:
5.1. kompleksas pieejas izstrāde infekciju pārnēsātāju monitoringam un to pārnēsāto slimību profilaksei sabiedrības veselības stiprināšanai Latvijā;
Pētījuma jautājumi: Kāda ir klimata pārmaiņu ietekme uz infekciju pārnēsātāju izplatību, sezonalitāti un pārnēsāto infekcijas slimību risku Latvijā? Kādas jaunas infekcijas slimības/to pārnēsātāji tuvāko 10-30 gadu laikā var ienākt un/vai nostiprināties Latvijā? Kurus infekciju pārnēsātājus būtu nepieciešams monitorēt Latvijā, lai nodrošinātu savlaicīgu risku identificēšanu klimata pārmaiņu ietekmē ? Kādi profilakses, kontroles un pretepidēmijas pasākumi būtu prioritāri ieviešami, lai mazinātu infekciju pārnēsātāju izplatības un slimību uzliesmojumu riskus?
6. izvērtēt veselības izglītības īstenošanas praksi un apzināt pilnveides iespējas:
6.1. izvērtēt veselības izglītības esošās pieejas vispārējā un profesionālajā izglītībā, kuras ietvaros tiek apgūts veselības mācības saturs, identificējot šķēršļus visaptverošas veselības izglītības (comprehensive health education) apguvē un sniegt priekšlikumus veselības izglītības modeļa un satura pilnveidošanai, lai tas atbilstu labākajai starptautiskajai praksei kvalitatīvas un visaptverošas veselības izglītības nodrošināšanai un uzlabotu veselībpratības līmeni bērnu un jauniešu populācijā: 
· izpētīt pašreizējo situāciju veselības izglītības jomā Latvijā vispārējā un profesionālajā izglītībā; 
· identificēt esošā veselības izglītības modeļa trūkumus; 
· noskaidrot šķēršļus visaptverošas veselības izglītības ieviešanai un izstrādāt ieteikumus to pārvarēšanai; 
· sniegt priekšlikumus veselības izglītības modeļa un satura pilnveidošanai, lai tas atbilstu labākajai starptautiskajai praksei kvalitatīvas un visaptverošas veselības izglītības nodrošināšanai;
· noteikt, kādas izmaiņas kopumā būtu nepieciešamas esošajās veselības izglītības pieejās, lai uzlabotu veselībpratības līmeni bērnu un jauniešu populācijā.
Pētījuma jautājumi: Kāds ir efektīvākais veselības izglītības modelis vispārējā un profesionālajā izglītībā Latvijā? Kas ir jāpilnveido, jāattīsta, lai uzlabotu bērnu un jauniešu veselībpratību vispārējā un profesionālajā izglītībā?
Īstenojot projektu, ir jāizpilda MK rīkojuma 6. punktā un nolikuma 5. punktā noteiktie programmas uzdevumi, apakšuzdevumi un jāatbild uz pētījuma jautājumiem (tie, kas ir attiecināmi uz konkrēto projektu).
Īstenojot projektu, ir jānodrošina visu MK rīkojuma 7. punktā uzskaitīto horizontālo uzdevumu izpilde un visu MK rīkojuma 8. punktā uzskaitīto rezultātu sasniegšana. 
Izpildes aprakstu var dalīt arī vairākās daļās, kas ietvertas uzdevuma tekstā, vai arī dalot darba posmos (darba pakās), kas plānotas projekta pieteikumā. Ērtībai var arī izmantot tabulas vai shēmas.
2. Visu horizontālo uzdevumu izpilde
Pie katra horizontālā uzdevuma aprakstīt konkrētus pasākumus un rezultātus katra horizontālā uzdevuma izpildes mērīšanai, piemēram, pasākumi iesaistīto zinātnieku kapacitātes paaugstināšanai, izmantojot jaunākās pētniecības metodes un tehnoloģijas. Pēc iespējas norādīt konkrētus datumus un saites uz tīmekļvietnēm, lai varētu identificēt attiecīgos pasākumus un rezultātus.
Rezultatīvo rādītāju sadaļā norādīt konkrētus sasniegtos rādītājus un to skaitu, ņemot vērā plānoto projekta pieteikuma I daļā “Horizontālie uzdevumi un sasniedzamie rezultāti”.
	Nr. p.k.
	Horizontālais uzdevums (saskaņā ar MK rīkojuma 7. punktu)
	Horizontālā uzdevuma izpilde
	Rezultatīvie rādītāji

	
	
	
	Mērvienība
	Skaits

	1.
	Veidot un attīstīt starpdisciplināras un iekļaujošas starptautiski konkurētspējīgas pētnieku grupas, kas zinātniskajā darbībā izmanto pētniecībā atzītas metodes un tehnoloģijas;
	
	
	

	2.
	attīstīt zinātnisko grupu sadarbību ar veselības nozares speciālistiem (tai skaitā attiecīgās jomās metodiskās vadības institūcijām) programmas mērķu sasniegšanai;
	
	
	

	3.
	iesaistīties starptautiskās sadarbības tīklos un konsorcijos, ja tas ir nepieciešams attiecīgā zinātniskā projekta mērķu sasniegšanai;
	
	
	

	4.
	publicēt oriģinālus zinātniskos rakstus pēc iespējas kā atvērtās publikācijas, kā arī nodrošināt pētījumos iegūto datu ievietošanu atvērtās pieejas datu kopās;
	
	
	

	5.
	veicināt zināšanu pārnesi, nodrošinot rīcībpolitikas ieteikumu izstrādi;
	
	
	

	6.
	nodrošināt projektā radīto zināšanu pārnesi, lai informētu sabiedrību un veicinātu tās izpratni par pētniecības lomu un devumu sabiedrībai nozīmīgu jautājumu risināšanā, tai skaitā sagatavot informatīvus populārzinātniskus rakstus par veiktajiem pētījumiem, to rezultātiem un sabiedrības ieguvumiem, kā arī nodrošināt to pieejamību visām sabiedrības grupām.
	
	
	


3. Sasniegto rezultātu izpilde
	Nr. p.k.
	Sasniegtie rezultāti (saskaņā ar MK rīkojuma 8. punktu)
	Rezultātu izpildes progress 
	Rezultatīvie rādītāji

	
	
	
	Mērvienība
	Skaits

	1.
	Publicēti oriģināli zinātniskie raksti Web of Science vai SCOPUS datubāzēs iekļautajos žurnālos vai konferenču rakstu krājumos;
	
	
	Ja nav sasniegts, norādīt gatavību %

	2.
	stiprināts izglītības process, iesaistot pētniecībā mācībspēkus un integrējot pētniecību studiju procesā, kā arī iesaistot studējošos un jaunos zinātniekus programmā īstenotajos projektos;
	
	
	

	3.
	sniegtas pierādījumos balstītas sabiedrības veselības un veselības
aprūpes rīcībpolitikas rekomendācijas un novērtēta to iespējamā ietekme uz sabiedrības veselību un veselības aprūpi;
	
	
	

	4.
	sasniegti citi specifiski rezultāti atbilstoši katra programmas uzdevuma mērķim.
	
	
	




Pielikumi: 
1. ja ir kādi nozīmīgi pielikumi (piemēram, rīcībpolitikas rekomendācijas, nozīmīgu sēžu protokoli vai cita informācija), tos var pievienot saturiskajam pārskatam, norādot nosaukumus šeit:
2.
3.
n

